google/wiki40b huggingface dataset:
Jan Erik Karlsen

Jan Erik Karlsen (født 14. desember 1945) er en norsk offiser som tilhørte våpengrenen Hæren da han var i aktiv tjeneste.

Utdannelse

Karlsen ble uteksaminert fra Befalsskolen for Infanteriet i 1967 og deretter fra Krigsskolen i 1970. Han har examen philosophicum og grunnfag i pedagogikk fra Universitetet i Oslo, Hærens stabsskole i 1980-1981, Führungsakademie der Bundeswehr i perioden 1983-1985 og Royal College of Defence Studies i 1994.

Militær karriere

Karlsen har tjenestegjort ved Åsegarden, Setermoen og Garnisonen i Sør-Varanger. Han var kullsjef ved Befalsskolen for Infanteriet i Trøndelag. Senere var han spesialstabsoffiser, kontorsjef og avdelingssjef ved Hærstaben. 
I 1988/1989 var han sjef for den norske FN- bataljonen i Sør- Libanon, som tjenestegjorde under UNIFIL. I 1993 gjennomførte han en repetisjonsøvelse som sjef for Brigade 8 (Rogaland). Han var sjef for Møre infanteriregiment nr. 11, og deretter Deputy Chief of Staff ved HQ North (NATO) i Stavanger før han i 1997 tiltrådte stillingen som infanteriinspektør og sjef for Oppland Regiment (Elverum). 
Han avsluttet sin militære karriere som generalmajor og sjef for Distriktskommando Sør- og Vestlandet (Kristiansand).
Han har vært i internasjonal tjeneste under Gulfkrigen (Saudi Arabia) i 1991, NATO- tjeneste i IFOR/SFOR HQ som Sarajevo Detachment Commander 1996-97 og  FN- tjeneste i UNMIK/Priština som Senior Military Liaison Officer i 1999.
NM i hopp uten tilløp 1921

NM i hopp uten tilløp 1921 var en del av NM i friidrett 1921.
Mesterskapet ble arrangert i Kristiania 17. april.
Synarmostes

Utseende

Små (ca. 5 millimeter), hvelvede, litt matte, svarte biller. De kan rulle seg sammen til en kule, der de brede leggene på mellom- og bakbeina dekker undersiden. Oversiden har kraftig, nettaktig mikroskulptur, de hvelvede dekkvingene har blanke, opphøyde lengderibber.

Levevis

Billene har blitt funnet mellom løvstrø i skog, og knyttet til termitter.

Utbredelse

Slekten lever på Madagaskar og Komorene.
Rød knoppvikler

Utseende

Epleknoppvikler har grå framvinger med et bredt lysere felt i den ytre delen, ofte i en litt rødlig farge. På framvingene finnes en trekantet mørkere flekk ved sømmen. Ellers er den svært variabel i fargen. Lyse individer ligner på fuglskitt når de sitter i ro og får beskyttelse av dette.
Vingespennet er mellom 12-17 millimeter.

Levevis

Larvene lever som plantespisere på en rekke urter og trær. Også som skadedyr på kultiverte planter, som eple, pære og roser. Noen ganger også på solbær.
Flygetiden er i juli og august.

Utbredelse

Denne arten er vidt utbredt og forekommer i Nord-Afrika, i Europa (unntatt lengst nord), i det nordlige Asia og i Nord-Amerika. I Norge er den utbredt på Østlandet og Sørlandet.
Ospetredreper

Utseende

En stor (vingespenn 55 – 85 mm, hunnen større enn hannen) og kraftig, grå sommerfugl, vingene med svarte tverrstreker. Den ligner på vanlig tredreper (Cossus cossus), men skiller seg fra denne på at antennene er dobbelt kamformede, dessuten er den noe spinklere og mer smalvinget.

Levevis

Arten lever i ospeskog og blandingsskog med innslag av osp (Populus tremula). Den foretrekker grove, frittstående osper der larven utvikler seg under barken og inne i veden. Larveutviklingen tar trolig fire år. Angrepne trær kan kjennes på at det er svarte fortykninger ("kreft") i barken over larvene. I motsetning til hos vanlig tredreper kryper ikke larvene ut fra stammen når de er utvokste, men forpupper seg i en tunnel i veden, der puppen ligger fritt og kan bevege seg opp og ned. Åpningen til tunnelen er ca. 10 mm i diameter og dekket av et lokk av silke og tregnag. Puppen kryper halvveis ut før den klekker, og puppehuden blir sittende igjen i åpningen. De voksne sommerfuglene flyr i juli – august, tilsynelatende bare i varme netter.

Utbredelse

Arten er utbredt i sentrale og østlige deler av Europa nordover til det sørlige Skandinavia, og i det nordlige Asia østover til Øst-Sibir. I Norge er den tilsynelatende meget sjelden, men den kan være noe oversett, siden den i motsetning til vanlig tredreper ikke har oppsiktsvekkende, omkringvandrende larver. Den er i alt funnet på åtte lokaliteter ved Oslofjorden og på Sørlandet. Den er listet som Sårbar (VU) på den norske rødlisten fra 2010. Uthogging av grove osper er en trussel mot denne arten (og mange andre insekter og sopper).
Zací

Zací er en cenote midt i byen Valladolid i den meksikanske delstaten Yucatán. Den utgjør en halvveis åpen grotte med en diameter på om lag 45 meter og en dybde på sirka 25 meter på det grunneste og 100 meter på det dypeste. Vannspeilet har en diameter på rundt 28 meter. Grottetaket befinner seg 29 meter over vannspeilet. I taket er det stalaktitter, og grotta huser også en rekke ulike dyre- og plantearter.
Zací var navnet på mayabyen som lå på stedet hvor Valladolid ble grunnlagt av de spanske erobrerne i 1543. Det betyr «hvit hauk» på yukatansk maya.
Stockholms Stadsteater

Stockholms Stadsteater AB ble dannet i 1956, men den første forestillingen ble ikke satt opp før i 1960. Man hadde imidlertid ikke besluttet hvor teateret skulle ligge, og Folkets Hus ved Norra Bantorget ble en midlertidig løsning. Denne løsningen varte i hele tretti år, først høsten 1990 kunne virksomheten samles i Kulturhuset ved Sergels torg.
Parkteatern, som spiller gratisforestillinger i Stockholms parker om somrene, hører til Stockholms stadsteater.
Selena Gomez & the Scene

Selena Gomez & the Scene (stilisert som Selena Gomez ♥ the Scene) er et amerikansk pop-rock band som ble dannet i 2008. Bandet består av Selena Gomez på vokal, Ethan Robert på gitar, Joey Clement på bass, Greg Garman på trommer og Dane Forrest på keyboard.

Begynnelsen på bandet

I et intervju med Jocelyn Vena fra MTV i august 2008, sa hun om sin fremtidige musikkarriere at: «Jeg skal være i et band. Jeg skal ikke bli en solosartist... Jeg vil ikke ha navnet mitt knyttet til det. Jeg skal synge, og jeg lærer å spille trommer og elektrisk gitar.»

Kiss & Tell

Selena Gomez & The Scene ga ut sitt debutalbum, Kiss & Tell, 29. september 2009 på Hollywood Records. Gomez jobbet med flere låtskrivere og produsenter på albumet, inkludert Gina Schock fra Go-Go's. Musikalsk er albumet en kombinasjon av forskjellige stilarter, fremtredende synthpop, og danseelementer. Gomez bekreftet at hun skrev én sang på albumet, «I Won't Apologize». Albumet debuterte som nummer 9 på Billboard 200 med salg på over 66 000 eksemplarer den første uken etter utgivelsen.
Albumets første singel, «Falling Down» ble utgitt 21. august 2009. Sangens musikkvideo ble fremført 28. august 2009 etter premieren av Gomez TV-film Wizards of Waverly Place: The Movie. Hun og bandet spilte sangen i sesong 9 av Dancing with the Stars. Singelen kom på 82.-plass på den amerikanske Billboard Hot 100 og på 69.-plass på Canadian Hot 100.
Musikkvideoen til albumets andre singel, «Naturally», hadde premiere 14. november 2009 og ble vist på Disney Channel 11. desember 2009 – samme dag som singelen ble offisielt lansert. De spilte sangen på The Ellen DeGeneres Show og Dick Clarks New Year's Rockin Eve med Ryan Seacrest. Singelen debuterte på 39.-plass og klatret etter hvert til 29.-plass på Billboard Hot 100, og nådde til 18.-plass på Canadian Hot 100.
Nyhus (Nøtterøy)

Nyhus er et gardsbruk nord på Nøtterøy i Færder kommune. Det ligger ved Gamle Hellavei, sør for Prestegården og Prestegårdsdammen, øst for Nøtterøy kirke og nord for Magnhildås.
Norsk slavistforbund

Norsk slavistforbund er en forening for norske slavister og baltologer, altså dem som studerer de slaviske og baltiske språkene og kulturene. Forbundet ble opprettet på et møte ved Askov folkehøjskole 28. september 1977. Den norske forbundet er medlem av Nordisk slavistforbund og sender representanter til Det internasjonale slavistforbund.
Linoleum

Linoleum er et materiale som brukes i gulvbelegg. Linoleum framstilles av linolje, harpiks og kork. Dette tilsettes fargepigment og legges på grov strie. Linoleum er forholdsvis mykt og erstattes i dag ofte av ulike plastmaterialer.
Materialet ble patentert av den engelske kjemikeren Frederick Edward Walton i 1860. Ordet er det eldste eksempelet på degenerert varemerke.
Truck racing

Truck racing er en form for motorsport hvor man bruker modifiserte trekkvogner på bane.
Sporten startet i Europa for over 20 år siden og hadde stor suksess. Det gitt litt tilbake for sporten på 1990-tallet, men i de siste årene har profileringen for denne sporten øket og i dag er det over 30 faste lag som konkurrerer. Sporten reguleres nå av Fédération Internationale de l'Automobile (FIA) for å påse at kjøretøyene samsvarer i oppsett og original stil til lastebilen.
FIA definerer også sikkerhetsstandardene som er påkrevet for å konkurrere.
Hastigheten er begrenset til 160 km/t av sikkerhetsmessige årsaker. Maksimal vekt er satt til 5500 kg. Løpene starter fra en rullende start, og vanlige løp varer fra 8 til 12 runder. Selv om det ikke er en kontaktsport kan mindre kollisjoner forekomme på grunn av den fysiske størrelsen på kjøretøyene og avstanden mellom kjøretøyene under løpene. Skade på sjåførene forekommer veldig sjelden. 
I motsetning til andre former for motorsport ser ut som og er i samsvar med regelverket for å sikre at hovedkomponentene som brukes er de samme som for deres motparter på veien.
Alle sjåførene må inneha en motorsportlisens utstedt av Motor Sports Association, eller av en tilsvarende nasjonal motorsportorganisasjon fra sjåførens land.
De lastebilene som benyttes i truck racing dekker de vanligste merkene de siste 20 årene.
Regelverket tillater lastebilene å konkurrere i to klasser slik at lastebiler uten sofistikerte motorkontrollsystemer, støtdempning og bremsesystemer kan konkurrere effektivt.
British Truck Racing Association er organet som organiserer truck racing. De ble grunnlagt i 1984.
Winamp

WinAMP

Den tidligste versjonen av winamp ble lagd ut som freeware i 1997 og var ikke mer enn en meny bar. Spilleren hadde bare de mest nødvendige funksjoner, man dro mp3-filen til spilleren og hadde tilgang til avspilling, pause og stopp.
Hundens rangordning

Hundens rangording har vært omdiskutert. Såkalt alfastatus antyder topp-ranking i et slags hierarki. Alfastatus oppnås vanligvis gjennom dominans eller genetisk arv, men nyere forskning antyder at verken dominans eller genetiske arveanlegg er særlig framtredene særtrekk hos hunder. Derimot kan det eksistere et naturlig familiehierarki, der foreldrene leder og rettleder avkommet. I en slik familiestruktur er det naturlig at foreldrene står høyere på den sosiale rangstigen enn de andre individene, men dette må ikke forveksles med alfastatus.
Det er heller ikke riktig at det bare finnes et lederpar som parrer seg i en flokk, ifølge den kjente ulveforskeren L. David Mech
Askveien

Askveien (3–315, 4–318) er en veistrekning langs 35Fylkesvei 35 og Riksvei 35. Den utgjør strekningen mellom St. Olavs gate i Hønefoss og grensen mellom Tyristrand kirkesogn og Norderhov og Ask kirkesogn i Ringerike. Langs strekningen ligger blant annet boligområdet Tolpinrud og det lille tettstedet Ask. Askveien passerer også over E16 med bru ved Styggedal, der det er avkjøring både mot nord (Valdres og Hallingdal) og sør (Oslo). Etter Veholt går veien over til å hete Vikersundveien. Randsfjordbanen løper parallelt med veien mesteparten av strekningen.
Rasmus Martinsen

Viking FK

Spilleren ble av medier trukket frem som et av regionens største fotballtalenter i 2013. Martinsen fikk sin debut i Tippeligaen mot Odds Ballklubb 13. september 2014. Februar 2015 undertegnet Martinsen en ny to-års kontrakt med klubben. Til tross for store skadeproblemer i løpet av 2015- og 2016-sesongen, signaliserte klubben at de ønsket å forlenge kontrakten med spilleren etter endt sesong. 30. november 2016 undertegnet dermed Martinsen ny kontrakt med klubben med varighet ut 2017-sesongen. Martinsen scoret sitt første Eliteseriemål for klubben i en 1 - 1 kamp mot Sogndal Fotball hjemme på Viking Stadion 9. juli 2017.
Kulelyn

Et kulelyn er et sjeldent, elektrisk fenomen i atmosfæren som opptrer i forbindelse med tordenvær. Vitner beskriver kulelyn som små eller store, luminøse (strålende) og sfæriske (runde) kuler. De minste er på størrelse med en ert, de største kan være opptil flere meter i diameter. Værfenomenet har ingen anerkjent vitenskapelig forklaring da man ikke har klart å gjenskape fenomenet eksperimentelt.

Forklaringer og forekomst

Det finnes hittil ingen allment godtatt forklaring på kulelyn. Én av mange teorier som ofte nevnes, er at kulelyn består av glødende plasma holdt sammen av et magnetfelt som dannes i den ladede luften i lynkanalen fra et vanlig lyn.
En annen teori går ut på at det skyldes bittesmå silisiumpartikler fra jorden, som kastes opp i luften ved lynnedslag og går i forbindelse med oksygen og karbon. Denne blandingen vil så danne trådballer som kan brenne og sende ut lys.
Selv om kulelyn har vært omtalt i alle tider, har eksistensen av fenomenet vært omstridt. Kulelyn observeres meget sjelden og spredt,  og noen har hevdet at observasjonene er oppdiktet eller innbilt. Fotografier av kulelyn har også vært forfalsket. Hadde vitneobservasjonene bare vært oppspinn, ville imidlertid hyppigheten av rapporter blitt påvirket av om kulelyn er «på moten» eller ikke. Dette ser ikke ut til å være tilfelle. Delvis motstridende beskrivelser kan dessuten skyldes at ulike elektriske fenomener feilaktig tolkes som ett og samme naturfenomen. 
I Norge observeres kulelyn hyppigst på kysten av Sørlandet. Noen mente at det uforklarlige lysfenomenet som kan observeres i Hessdalen også var et kulelyn, helt til det ble motbevist. 
I juni 1897 ble fem personer i Ørsdalen i Bjerkreim kommune drept av et kulelyn som kom rullende ned åssiden og ut på veien.
Svartspaner

Kilder

Harry Potter og Halvblodsprinsen av J.K. Rowling (2005), UK ISBN 0-7475-8108-8/US ISBN 0-439-78454-9
Kanchenjunga

Nordmenn på toppen

Jon Gangdal besteg toppen 18. mai 2009.
Simon Thassi

Simon Thassi (død 135 f.Kr.), også benevnt som Simon eller Simeon Makkabeus, var den andre og siste overlevende sønnen til Mattatja og således medlem av hasmoneiske dynasti, og en av makkabeerne. Tilnavnet «Thassi» har en usikker mening, mulig forklaringer er «lederen», «vegviseren», «rådsmannen», og «den nidkjære», som alle er mulige meninger.
Simon tok del i det jødiske opprør mot Selevkidriket som ble ledet av hans brødre Judas Makkabeus og Jonatan Apphus, og etter disse død i henholdsvis 160 f.Kr. og 143 f.Kr. ble Simon jødenes leder, den fjerde i rekken siden opprøret begynte. Han ble den første fyrsten i det hasmoneiske dynastiet, og styrte fra 142 f.Kr. og fram til 135 f.Kr.
Etableringen av det hasmoneiske dynasti ble gjort ved en resolusjon i 141 f.Kr. ved et stort råd eller forsamling av «prester og folk og de eldre i landet med det resultat at Simon skulle være deres leder og yppersteprest for evig, fram til det skulle stige fram en trofast profet», i henhold til Første Makkabeerbok.
Den romerske republikk anerkjente det nye dynastiet i 139 f.Kr. da en delegasjon fra Simon var i Roma. Simon maktet også å fortsette sin bror Jonatan Apphus' arbeid med å gjøre Judea mer uavhengig av Selevkideriket. Etter å ha overtalt Demetrios II Nikator til å frata jødene fra skatt eller tributt, fikk han fjernet den siste levning av syrisk kontroll av Judea ved å erobre festningen Akra i Jerusalem, selve symbolet på at Judea var underlagt Selevkideriket. Hans militære og diplomatisk suksess gjorde at han kunne fornye de allianser som hans brødre hadde forhandlet fram med Roma og Sparta. Prisen for den utstrakte utenrikspolitikken var økt hellenistisk innflytelse i Judea, hvilket ble følt som en trussel av ortodokse jøder. Mynter utstedt i Judea proklamerte Simon som «yppersteprest, general og jødenes hersker».
I februar 135 f.Kr. ble Simon Thassi myrdet på ordre av sin svigersønn Ptolemaios (sønn av Abubos) som hadde håp om å gripe makten, men som det ellers lite informasjon om. Hans to sønner Mattatias og Judas ble drept sammen med ham, men Simon var likevel den eneste av sine brødre som frambrakte mannlige arvinger da han ble etterfulgt av en tredje sønn, Johannes Hyrkanos.
Det er en mulighet for at Simon Thassi er opprinnelsen til den legendariske «Simon den retteferdige» i senere rabbinsk tradisjon.
Naimanbanneret

Naiman (kinesisk: 奈曼旗; pinyin: Nàimàn Qí) er et banner (fylke) i byprefekturet Tongliao i den autonome region Indre Mongolia i Folkerepublikken Kina.
Befolkningen var på 421 968 innbyggere i 1999.

Samferdsel

Kinas riksvei 111 løper gjennom området, på sin vei fra Beijing via Chifeng til Jiagedaqi i provinsen Heilongjiang.
Polyteknikk

Polyteknikk er tradisjonelt en samlebetegnelse på «tekniske» fag og vitenskaper. Ordet «teknisk» kan i denne sammenhengen forstås svært bredt. Begrepet kommer fra gresk πολύ (polú eller polý), dvs. «mange», og τεχνικός (tekhnikós), det vil si «kunster», og ble kjent gjennom den franske ingeniørskolen École Polytechnique. Etter fransk mønster har en lang rekke institusjoner i andre land fått betegnelsen polyteknisk i navnet. Internasjonalt har betegnelsen polyteknisk siden 1800-tallet særlig vært brukt om ingeniørhøyskoler og i forlengelsen av dette om skoler og høyskoler som er mer anvendte og yrkesrettede. Slike skoler kunne på 1900-tallet i noen land også omfatte for eksempel sykepleier- og lærerutdannelse, og andre mer praktisk rettede utdannelser. I Storbritannia ble de polytekniske skolene etter 1992 omdannet til «nye universiteter», hvorav flere bruker eller har brukt betegnelsen «metropolitanuniversitet» i navnet.
Golf under Asialekene 2002

Golf under Asialekene 2002. Golf var en av sportene under de fjortende Asialekene som ble arrangert i Busan i Sør-Korea. Det var sjette gangen som golf var med på programmet i Asialekene. Golfturneringene ble avviklet i perioden 3. til 6. oktober 2002. Det var fire konkurranser, lag og individuelt både for menn og damer. Det var 82 utøvere fra 17 nasjoner som deltok.
U23-VM på ski 2018

Norges tropp

15. januar tok Norges Skiforbund ut 6 kvinner og 7 menn, og i følge rekruttlandslagstrener Anders Byström har troppen «høye mål og vil kjempe om medaljer».
Av de uttatte er Lotta Udnes Weng regjerende U23-verdensmester i skiatlon, mens Marte Mæhlum Johansen vant gull i skiatlon under Junior-VM 2017. Fredrik Riseth er regjerende U23-verdensmester i sprint. Eirik Sverdrup Augdal leder Skandinavisk Cup. Lotta Udnes Weng, Tiril Udnes Weng og Julie Myhre var på stafettlaget som tok gull under Junior-VM 2015 i Kasakhstan.
Büssing

Büssing AG ble etablert 1903 i Braunschweig, Tyskland som «Heinrich Büssing, Specialfabrik für Motorlastwagen, Motoromnibusse und Motoren, Braunschweig, Elmstraße». Selskapet var den største tyske buss- og lastebil-produsenten på 1960- og 1970-tallet. Selskapet ble kjøpt opp av MAN i 1971.

Historie

Büssing fikk økonomiske problemer på slutten av 60-tallet som følge av for høye utviklingskostnader og for lite salg av moderne lastebiler med
underliggermotorer. Her var de rett og slett for tidlig ute i forhold til markedet og utviklingen. Dette førte til at eierselskapet Salzgitter AG i 1968 solgte en del av aksjene til MAN som var interessert i å benytte Büssings underliggerteknologi. Resten av aksjene ble solgt i flere bolker til MAN, og i 1972 ble Büssing helt infusjonert i MAN-konsernet.
Oslo Sporveier kjøpte flere store serier med busser i annen halvdel av 1960-tallet, blant annet med det formålet å erstatte trikkelinjer med buss. Sagene-trikken ble erstattet av bussrute 17 trafikkert hovedsakelig med nye Büssing Präfekt-busser i 1965. Sammenlignet med datidens samtidige busser for bytrafikk var Büssing-bussene små, men de hadde spesielt god oversikt fra førerplassen, liten svingradius og hekkmotor med eksosutslippet på taket. Dette skulle gjøre dem spesielt godt egnet som bybusser i trange og kronglete gater. Den spesielle eksosutslipp-løsningen var ment å være mer miljøvennlig. Etter å ha mottatt og satt i drift en første serie slike busser med halvautomatisk gearing, de såkalte "pinnevognene", kjøpte man flere serier, og nå med automatgear. Dette ble de første seriene bybusser med helautomatisk gearing. Motorkraften var imidlertid i svakeste laget, noe som gjorde at det tok sin tid å forsere de bratteste bakkene i byen opp til bl.a. Ryen og Ekeberg Hageby. 
Trondheim Sporvei kjøpte et mindre antall, dels gjennom selskapet Graakallbanen AS. Her ble de brukt på samme måte, til å overta etter den nedlagte Singsakertrikken. En av Oslo-bussene finnes bevart av Sporveismuseet på Majorstua i Oslo. Først på 1970-tallet fikk Oslo Sporveier levert flere serier fra det sammenslåtte selskapet. 
I to tiår fra midt på 1960-tallet var Büssing- og MAN-Büssing-busser helt dominerende på Oslos bybussruter. De fleste av disse var merket MAN Büssing. Den største av disse leveringene var MAN SL 200, levert fra og med 1975 i nesten 100 eksemplarer til Oslo og også et større antall til Trondheim. Av andre norske selskaper som har kjøpt fra Büssing kan nevnes Ekebergbanens busselskap, som kjøpte fra Büssing allerede på 1920-tallet, samt Lommedalsbussen AS på 1970-tallet, men de sistnevnte var bare chassiser som ble forsynt med norske karosserier.
Trento

Politikk

Borgermester er Alessandro Andreatta. I bystyret sitter partiene Margherita (venstre-katolikker) med 28,7 %, Ulivo (sosialdemokrater) med 17,7 %, Forza Italia (høyrepartier) med 11,6 %, Rifondazione Comunista med 5,7 % og Lega Nord med 5,2 %.
Byen er vennskapsby med Berlin-Charlottenburg.

Historie

Byen var opprinnelig keltisk, og kom under romerne i det første århundre før Kristi fødsel. Tusen år senere kom byen under det tysk-romerske rike, og ble styrt av en fyrstbiskop. Byen er bl.a. kjent for konsilet i Trient (1545–63) som ledet til motreformasjonen. Blant kjente fyrstbiskoper kan nevnes Bernardo Clesio og Cristoforo Madruzzo. Byen forble styrt av sin biskop frem til Napoleon erobret byen i 1801. Ved Wienerkongressen i 1814 ble byen, som lenge hadde vært assosiert med Tirol, en del av Østerrike. Etter første verdenskrig ble hele provinsen Trento sammen med det tyskspråklige Syd-Tirol annektert av Italia.
Ingar Nilsen

Ingar Nilsen (født i 1848, død i 1903) var en norsk jurist og politiker.

Familie

Ingar Nilsen var bror av politikeren og forfatteren Anthon B. Nilsen, som publiserte en rekke bøker under pseudonymet «Elias Kræmmer». Foreldrene var skipsfører Bernt Nilsen (1815–60) og senere asylbestyrer Elisabeth (“Lise”) Marie Selvig (1814–93). Familien bodde i Svelvik inntil faren omkom i et forlis i 1860; da flyttet de til Kristiania. Moren Lise tok forefallende arbeid for å forsørge familien, inntil hun ble ansatt som bestyrer ved Grønland børneasyl. 
Han var gift med Calla Wiel, som var søster av Constance Nygaard. Han var dermed inngiftet svoger av forleggeren William Nygaard d.e. Ekteparet Ingar og Calla Wiel Nilsen bodde i Drammensveien 111 på Skarpsno, som nå er en del av Oslo. Calla hadde arvet et stor formue etter sin far Andreas Wiel, som var grunnlegger av Saugbrugsforeningen i Halden. Sammen med sine søsken var Calla en av datidens store mesener, som både økonomisk og ved personlig engasjement støttet en rekke ulike kulturelle og sosiale formål i og utenfor Oslo. 
Ekteparet fikk døtrene Ragnhild og Ingrid. Ingrid (født i 1893) giftet seg med Johan Grundt Tanum, som etter seks år som sous-sjef i H.A. Aschehougs forlag overtok Aschehougs Bokhandel i 1928. Ingrid hadde studert sang i Paris før ekteskapsinngåelsen, og tok senere sangtimer hos Borghild Langaard. Ingrid Grundt Tanum debuterte som sangerinne i Universitetets Aula i 1937, til meget gode kritikker. Etter 2. verdenskrig tok hun sangtimer hos Haldis Ingebjart Isene.

Yrkesliv

Ingar Nilsen var jurist, og ble høyesterettsadvokat. Han etablerte advokatforretning i Oslo, og ble formann for flere offentlig oppnevnte komiteer, blant annet «sportellov-komiteen» og «komiteen for revisjon av civilprosesslovgivningen».

Æresbevisninger og utmerkelser

Ingar Nilsens vei i Oslo er oppkalt etter ham.
Another Day (album)

Another Day er et musikkalbum med Lene Marlin, utgitt i 2003. Dette er hennes første plate på 5 år.